《阅边宿瞿昙寺用杨廷俞贰守韵二首 其二》
明代·蒲秉权

宰官身现也奚惭，来證如如半偈谭。伎俩凭教山鬼弄，禅机宁堕野狐参。

沙门谁度众生苦，塞徼吾同士卒甘。偶坐蒲团尘虑息，白毫一道灿优昙。

作者简介：永州府永明人，字度之，号平若。万历四十一年进士。任建昌知县，迁吏科给事中。以劾魏忠贤被杖革职。后起补西宁兵备副使。有《硕迈集》。